《姑恶》
宋代·邵定翁

姑恶，姑恶。姑不恶，新妇恶。不闻姑声骂妇错，但闻妇声数姑虐。

姑夫姑夫姑所严，姑姑又如天之天。高高在上胡可言，纵有可言当自冤。

以天感天天自还，姜妇愈敬姑复怜。胡愤而死鱼龙渊，至今谇语春风前。

姑恶鸟，家私休与外人道。道与外人人转疑，去妇何尝说姑好。

作者简介：邵定翁，淳安（今属浙江）人。度宗咸淳中预乡荐。事见《宋诗纪事补遗》卷七七。今录诗十首。